CERNs forskningssenter og hovedanlegg sett fra Sveits i retning Frankrike.
Forskningsorganisasjonen CERNs tjue medlemsland i 2008
██ Opprinnelige 12 medlemsland fra 1954

██ Senere tilkomne medlemsland

**CERN**, **Den europeiske organisasjon for kjernefysisk forskning**, er en internasjonal organisasjon for partikkelfysisk forskning. Navnet CERN er et akronym for det opprinnelige franske navnet *Conseil européen pour la recherche nucléaire*. CERNs virksomhet er konsentrert rundt partikkelfysikk, kjernefysikk og kjernekjemi og omfatter verdens største forskningssenter innen disse fagområdene. Senteret ligger hovedsakelig i Sveits, nær flyplassen i Genève, men deler av anlegget går også over grensen til Frankrike. Ved forskningssenteret ligger Large Hadron Collider, en enorm partikkelakselerator som ble ferdigstilt og tatt i bruk til vitenskapelige eksperimenter i 2008.

CERN ble etablert i 1954 av 12 land i Europa. Alle de opprinnelige medlemmene er fortsatt medlem av CERN, bortsett fra det tidligere Jugoslavia som meldte seg ut i 1961 og forble utmeldt frem til statens oppløsning. Organisasjonen har i dag 20 medlemsland, rundt 2600 heltidsansatte pluss nesten 8000 vitenskapsfolk og ingeniører fra 500 universiteter og 80 nasjoner.

CERN la også grunnlaget for World Wide Web i 1980-årene, og verdens første nettside ble publisert herfra i 1991.

Medlemsland og finansiering per 2015
------------------------------------

| Medlem | Medlem siden} | Bidrag (2015) | Mill. CHF |
| --- | --- | --- | --- |
| Belgias flagg Belgia | 1954 | 2,7618 % | 30,6 |
| Bulgarias flagg Bulgaria | 1999 | 0,2895 % | 3,2 |
| Danmarks flagg Danmark | 1954 | 1,7741 % | 19,7 |
| Finlands flagg Finland | 1991 | 1,3787 % | 15,3 |
| Frankrikes flagg Frankrike | 1954 | 15,1284 % | 167,7 |
| Hellas’ flagg Hellas | 1954 | 1,4461 % | 16,0 |
| Israels flagg Israel | 2014 | 1,3418 % | 14,9 |
| Italias flagg Italia | 1954 | 11,0632 % | 122,7 |
| Nederlands flagg Nederland | 1954 | 4,5544 % | 50,5 |
| Norges flagg Norge | 1954 | 2,8037 % | 31,1 |
| Polens flagg Polen | 1991 | 2,7450 % | 30,4 |
| Portugals flagg Portugal | 1985 | 1,1451 % | 12,7 |
| Slovakias flagg Slovakia | 1993 | 0,4899 % | 5,4 |
| Spanias flagg Spania | 1961–1969, gjeninnmeldt i 1983 | 7,8184 % | 86,7 |
| Storbritannias flagg Storbritannia | 1954 | 14,2606 % | 158,1 |
| Sveits’ flagg Sveits | 1954 | 3,8730 % | 42,9 |
| Sveriges flagg Sverige | 1954 | 2,8164 % | 31,2 |
| Tsjekkias flagg Tsjekkia | 1993 | 1,0028 % | 11,1 |
| Tysklands flagg Tyskland | 1954 | 20,4719 % | 227,0 |
| Ungarns flagg Ungarn | 1992 | 0,6237 % | 6,9 |
| Østerrikes flagg Østerrike | 1959 | 2,2114 % | 24,5 |
| **TOTALT** |  | 100,0 % | 1 108,8 |

Informatikk
-----------

Denne Cisco Systems routeren ved CERN var trolig en av de første IP-routere utplassert i Europa.
CERN: Hvor nettet ble født
Selve World Wide Web begynte som et CERN-prosjekt kalt ENQUIRE, initiert av Tim Berners-Lee i 1989 og Robert Cailliau i 1990. Berners-Lee og Cailliau ble i fellesskap æret av Association for Computing Machinery i 1995 for deres bidrag til utviklingen av World Wide Web.

Prosjektet, som er basert på konseptet hypertekst tok sikte på å tilrettelegge for deling av informasjon mellom forskere. Den første websiden gikk online i 1991. 30. april 1993 kunngjorde CERN at World Wide Web ville være gratis for alle. En kopi av den opprinnelige første nettsiden, laget av Berners-Lee, er fortsatt tilgjengelig på World Wide Web Consortiums webside som et historisk dokument.

Før webens utvikling hadde CERN vært en pioner i innføringen av Internetteknologien. En kort historie om denne perioden finnes her Arkivert 19. juni 2020 hos Wayback Machine..

Oktober 2015 fikk CERN sitt eget toppnivådomene, .cern.

Referanser
----------

1. ↑  .
2. ↑   orcid.org[Hentet fra Wikidata]
3. ↑   dpconline.org[Hentet fra Wikidata]
4. ↑   www.linuxfoundation.org, besøkt 22. april 2019[Hentet fra Wikidata]
5. ↑   www.w3.org, besøkt 11. juni 2019[Hentet fra Wikidata]
6. ↑   «Our Members / Platinum Members», besøkt november 2021[Hentet fra Wikidata]
7. ↑   en.unesco.org, besøkt 30. juni 2022[Hentet fra Wikidata]
8. 1 2  CERN: Member states Besøkt 15. november 2015
9. 1 2  CERN Resources Planning and Control: «Member States Contributions to the CERN budget - 2015» Arkivert 13. september 2015 hos Wayback Machine. Besøkt 15. november 2015
10. ↑  Til å begynne med kun Vest-Tyskland
11. ↑  public.web.cern.ch
12. ↑  «Welcome to .cern». CERN. 20. oktober 2015. Besøkt 22. oktober 2015.

Eksterne lenker
---------------

* (en) Offisielt nettsted Rediger på Wikidata

* (fr) Offisielt nettsted Rediger på Wikidata

* Mate-URL Rediger på Wikidata

* (en) CERN – kategori av bilder, video eller lyd på Commons Rediger på Wikidata

* (en) CERN – galleri av bilder, video eller lyd på Commons Rediger på Wikidata
* CERN e-Recruitment site – Students and Fellows Programmes and Staff Employment Opportunities

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** NKC **·** GeoNames **·** BBC Things
 |